محمد ارسلان فیاض:صحافی،مصنف،کالم نگار

محمد ارسلان فیاض کا شمار بلوچستان کے نوجوان صحافیوں میں ہوتا ہے، انتہائی مدبر اور دور اندیش سوچ رکھنے والے صحافی انتہائی ملنسار اور متوازن شخصیت کے مالک ہیں، محمدارسلان فیاض نے 26اپریل 1989 کو ملک کے ممتاز صحافی روزنامہ جنگ کے چیف رپورٹر فیاض حسن سجاد مرحوم کے گھر میں آنکھ کھولی ابتدائی تعلیم سینٹ میریاسکول کوئٹہ کینٹ سے حاصل کی، ایف ایس سی گورنمنٹ سائنس کالج، بی اے بی کام اور ماسٹر میڈیا اینڈ جنرلیزم جامع بلوچستان سے کیا، محمد ارسلان فیاض نے 2012 میں اپنے والد مرحوم فیاض حسن سجاد کے انتقال کے بعد صحافتی میدان میں قدم رکھا اور نومبر 2012 میں روزنامہ جنگ سے بحثیت اسٹاف رپورٹر منسلک ہوگئے، محمد ارسلان فیاض بیک وقت ایک حوصلہ مند صحافی ہونے کے ساتھ ساتھ سماجی کارکن بھی ہیں اور ہمیشہ اپنے قلم سے عوامی مسائل اجاگر کرتے ہیں، نوجوان صحافی محمد ارسلان فیاض نے انتہائی کم عمری میں شعبہ صحافت میں اپنی صاحیتوں کا لوہا منوایا ہےاور لاتعداد موضوعات پر سینکڑوں مضامین بھی تحریر کئے ہیں، محمد ارسلان فیاض صحافتی میدان میں اپنے والد مرحوم فیاض حسن سجاد کو اپنا استاد مانتے ہیں، ارسلان فیاض کا حلقہ احباب بھی بہت وسیع ہےدفتر میں مہمانوں کا رش لگا رہتا ہے، کامرس رپورٹنگ میں ان کو بہت مہارت ہے اور بزنس کمیونیٹی کے ساتھ انکے تعلقات بھی بہترین ہے وہ ایران کا تحقیقی دورہ بھی کرچکے ہیں محمد ارسلان فیاض وومن رائٹس کے حوالے سے بھی متحرک ہیں اور خواتین کے حقوق کے لئے عملی جدوجہد کر رہے ہیں نوجوان صحافی ارسلان فیاض بہترین تحقیقی رائٹر ہیں ان کے لاتعداد تحقیقی مضامین روزنامہ جنگ اور جنگ سنڈے میگزین میں شائع ہوچکے ہیں۔